เก็บ PTTEP กูรูชี้หุ้นพลังงานรายเดียวซื้อขายต่ำกว่า PBV 1 เท่า
เก็บ PTTEP กูรูชี้หุ้นพลังงานรายเดียวซื้อขายต่ำกว่า PBV 1 เท่า
25 เม.ย. 2560

บล.กสิกรไทย ระบุในบทวิเคราะห์วันนี้ (25 เม.ย.) แนะนำหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาเหมาะสมทางพื้นฐาน 115.00 บาท  โดยเล็งเห็นปัจจัยสำคัญที่อาจผลักดันราคาหุ้น (ทั้งในระยะสั้นและกลาง) ซึ่งรวมถึงกำไรสุทธิไตรมาส 1/2560 ที่ชัดเจนที่ระดับ 9.0 พันลบ. (โตขึ้น 60% เทียบช่วงเดียวกันของปีก่อน พลิกจากการขาดทุนสุทธิ 872 ลบ. ในไตรมาส 4/2559)
การปรับเพิ่มด้านราคาขายก๊าซของ PTTEP ครั้งแรกในรอบ 10 ไตรมาสในไตรมาส 2/2560 (65% ต่อรายได้ทั้งหมด) และคาดทิศทางดังกล่าวจะดำเนินต่อไปจนถึงไตรมาส 4/2560 เป็นอย่างน้อย จิตวิทยาต่อตลาดน้ำมันที่ดีขึ้นจากโอกาสที่สต็อกน้ำมันทั่วโลกอาจปรับตัวลดลง หลังจากโรงกลั่นกลับมาดำเนินการหลังการปิดซ่อม และจากโอกาสการประกาศข้อตกลงควบรวมกิจการ (M&amp;A) ในช่วง 2-3 เดือนข้างหน้า ขณะเดียวกัน PTTEP คือหุ้นกลุ่มพลังงานรายเดียวในประเทศไทยที่มีระดับการซื้อขายต่ำกว่า PBV 1.0 เท่า